బెంగాల్ టైగర్ (సినిమా)
శ్రీసత్యసాయి ఆర్ట్స్ పతాకం పై కె.కె.రాధామోహన్ నిర్మించిన చిత్రం బెంగాల్ టైగర్. సంపత్ నంది దర్శకత్వం వహించిన ఈ చిత్రంలో రవితేజ, తమన్నా ముఖ్య పాత్రలు పొషించారు. భారీ అంచనాల నడుమ డిసెంబరు 10 2015 న విడుదలైన ఈ చిత్రం ఘన విజయాన్ని సాధించింది.
తారే జమీన్ పర్
తారే జమీన్ పర్ (హిందీ: तारे ज़मीन पर ) 2007లో విడుదలై మంచి ప్రేక్షకాదరణ పొందిన చిత్రం. ఈ చిత్రాన్ని అమీర్ ఖాన్ తన స్వీయ నిర్మాణ సంస్థయైన అమీర్ ఖాన్ ప్రొడక్షన్స్ ద్వారా నిర్మించి దర్శకత్వం వహించాడు. ఈ చిత్ర కథాంశం ముందుగా రచయిత మరియు సృజనాత్మక దర్శకుడు అయిన అమోల్ గుప్తే మరియు ఆయన భార్య దీపా భాటియా ఆలోచనల్లో రూపుదిద్దుకుంది. శంకర్ఎహసాన్ లాయ్ ఈ చిత్రానికి సంగీతం అందించారు. ప్రసూన్ జోషి పాటల రాశాడు. చిత్రంలో కానవచ్చే కంప్యూటర్ గ్రాఫిక్స్ యానిమేషన్ "టాటా ఎలెక్సి లిమిటెడ్" సంస్థకు చెందిన విజువల్ కంప్యూటింగ్ లాబ్స్, మరియు 2D యానిమేషన్ వైభవ్ స్టూడియోలు రూపొందించాయి. ధీమంత్ వ్యాస్ శీర్షిక యానిమేషన్ లో పాలుపంచుకున్నాడు.
"తారే జమీన్ పర్" ప్రపంచవ్యాప్తంగా సినిమా హాళ్ళలో 2007 డిసెంబరు 21న విడుదలైనది. భారతీయ తర్జుమా యొక్క DVD ముంబాయిలో 2008 జూలై 25న విడుదలైనది . "లైక్ స్టార్స్ ఆన్ ఎర్త్" అనే పేరుతో ఒక అంతర్జాతీయ ప్రచురణ DVD 2010 జనవరి 12న విడుదలైంది. వాల్ట్ డిస్నీ కంపెనీ హోమ్ ఎంటర్టైన్మెంట్ ఉత్తర అమెరికా, బ్రిటన్, మరియు ఆస్ట్రేలియాలలో పంపిణీ చేయడానికి హోమ్ వీడియో హక్కులను కొనుగోలు చేసింది. "ఒక అంతర్జాతీయ స్టూడియో భారతీయ చిత్రం యొక్క వీడియో హక్కులను కొనుగోలుచేసింది ఇదే ప్రథమం ".